
RAPORT DE SPECIALITATE

privind acordarea Titlului de Cetăţean de Onoare al Municipiului Timişoara doamnei  Adriana Babeţi 


Având în vedere Expunerea de motive nr. SC2019 – 9363 din 15.04.2019 a  Primarului Municipiului Timişoara şi Proiectul de hotărâre privind acordarea Titlului de Cetăţean de Onoare al Municipiului Timişoara doamnei Adriana Babeţi, prin care se propune acordarea acestui Titlu respectivei doamne, 

Facem următoarele precizări:

Având în vedere adresa cu nr. SC2019/008785 din 09.04.2019, depusă de Unversitatea de Vest din Timisoara, prin  domnul rector prof.univ.dr. Marilen Gabriel Pirtea;
În conformitate cu Regulamentul pentru acordarea Titlului de „Cetăţean de Onoare al Municipiului Timişoara”, aprobat prin HCL nr.138 din data de 18.10.2016;
Având în vedere prevederile art. 36 alin.(8) din Legea nr. 215/2001 privind administraţia publică locală, republicată şi modificată;
În temeiul art. 45 din Legea nr. 215/2001 privind administraţia publică locală, republicată şi modificată;

Prezentăm iniţiativa domnului rector prof.univ.dr. Marilen Gabriel Pirtea, înregistrată la Primăria Municipiului Timişoara cu nr. SC2019/008785 din 09.04.2019, respectiv propunerea de acordare a Titlului de Cetăţean de Onoare al Municipiului Timişoara, doamnei Adriana Babeţi;

Din CV-ul doamnei Adriana Babeţi prezentăm principalele repere ale activităţii domniei sale.
Adriana Babeţi s-a născut în data de 12 noiembrie 1949, în Oradea. A absolvit  Facultatea  de Filologie din Timişoara, secţia Limba şi Literatura Franceză. Şi-a derulat douăzeci de ani de activitate în câmpul presei culturale, fapt care nu a îndepărtat-o însă de munca de cercetare ştiinţifică, orientată predilect  spre studiul literaturii comparate, al literaturii române şi al teoriei literare. Activitatea sa ştiinţifică s-a concretizat prin publicarea unor volume de referinţă în domeniu, 10 la numar, majoritatea abordând teme de pionierat în România şi distinse cu importante premii ale asociaţiilor profesionale de profil. La toate acestea, se adaugă o vastă şi apreciată activitate de prozator, eseist şi traducător.
Interesul său ştiinţific se împarte în două direcţii majore: prima, redevabilă cartografierii unor arealui culturale europene, prezente şi reconfigurate în literatura română, şi a doua, consacrată metamorfozelor a două tipologii de gen în cultura occidentală şi română. În primul caz este vorba despre topografiile literare ale Sud-Estului european şi ale Europei Centrale. Volumul Bătăliile pierdute, din 1998, dedicat lui Dimitrie Cantemir, a fost distins cu Premiul Uniunii Scriitorilor din România, volumele antologice Europa Centrală Nevroze, dileme utopii, şi Europa Centrală.Memorie, paradis apocalipsă, au devenit instrumente de lucru indispensabile, utilizare în acest moment în numeroase universităţi din ţară şi străinătate, un volum de studii Dilemele Europei Centrale, un volum elaborat şi coordonat pentru Universitatea Paris IV-Sorbonne în 2007, Le Banat: un Eldorado aux confis.
Cea de-a doua arie de interes ştiinţific a doamnei Adriana Babeţi e concentrată asupra studiului comparat al unor tipologii ,,de gen”, urmărite atât în aspectul lor arhetipal, cât şi în cel istoric 
(amazoana şi dandy-ul), ele făcând obiectul a două volume distinte: Dandysmul şi Amazoanele.
Originalitatea şi calitate proiectelor ştiinţifice axate pe tema central-europenităţii literare i-au fost confirmate de cooptarea în echipe internaţionale de cercetare ca expert, ca profesor invitat sau conferentiar la prestigioase universităţi şi instituţii din ţară şi străinătate (Universitatea Paris IV- Sorbonne, Centrul Interdisciplinar de Cercetare a Europei Centrale, Universitatea Jagiellonă din Cracovia, Universitatea Ebraică din Ierusalim, Universitatea Eotvos Leonard din Budapesta, Universitatea din Udine, Universitatea din Viena, Universitatea Tehnică din Dresda- Mitteleuropayentrum, Universitatea 



din Chişinău, Committee of the Regions- Uniunea Europeană, Bruxelles, Universitatea din Bucureşti, Universitatea Babeş Bolyai din Cluj).
Talentul şi dăruirea sa au fost recunoscute cu numeroase premii şi distincţii:
· Premiul Uniunii Scriitorilor din România, pentru proză, în anul 1990;
· Premiul Uniunii Scriitorilor din România, pentru istorie şi critică literară, volumul Bătăliile pierdute, în anul 1998;
· Premiul Uniunii Scriitorilor din România, pentru istorie şi critică literară, volumul Dandysmul, în anul 2005;
· Premiul  Asociaţiei de Literatură Generală şi Comparată din România, Dandysmul, în anul 2005;
· Premiul ,,Cartea Anului 2013,, al Revistei România Literară, pentru volumul Amazoanele.O poveste;
· Premiul ,,Cea mai bună carte a anului 2013,,(categoria non-fiction), la Gala ,,Bun de tipar,, a Premiilor de excelenţă din Industria de carte din România, pentru volumul Amazoanele.O poveste;
· Premiul Revistei Observator cultural la secţiunea Critică, istorie şi teorie literară pe 2013, pentru volumul Amazoanele.O poveste;
· Premiul Uniunii Scriitorilor din România pentru istorie, critică literară, eseu, 2014, pentru volumul Amazoanele.O poveste;
· Premiul Revistei Foreign Policy (100 de personalităţi…)
· Marele premiu al Asociaţiei de Literatură Generală şi Comparată din România pentru întreaga activitate şi pentru cel mai bun studiu de comparatistică din ultimii douăzeci de ani, Amazoanele.O poveste(2017);
· Premiul  Senatului Universităţii din Bucureşti – Profesorul asociat anului (2017).

Titluri Onorifice, Distincţii:
· Ordinul Meritul Cultural în grad de Cavaler acordat de Preşedinţia României 2010;
· Medalia Comisiei Educaţiei Naţionale a Republicii Polonia pentru merite deosebite în domeniul educaţiei, 2010;
· Diploma de excelenţă a Consiliului Local al Municipiului Timişoara, 2010;
· Premiul de excelenţă academică al Centrului Universitar Timişoara, 2014;
· Distincţia ,, Profesor Bologna” a ANOSR – Asociaţia Naţională a Organizaţiilor Studenţilor din România, 2015.

În concluzie, luând în considerare performanţele şi întreaga sa carieră academică,  dăruirea şi profesionalismul de care a dat dovadă în domeniul cultural ca, profesor, director (în prezent, doamna Adriana Babeţi este profesor asociat la Universitatea de Vest din Timişoara şi Universitatea din Bucureşti), susţinem acordarea titlului de Cetăţean de Onoare al Municipiului Timişoara doamnei Adriana Babeţi, care, conform documentaţiei depuse, este îndreptăţită să primească Titlul de „Cetăţean de Onoare al Municipiului Timişoara” pentru întreaga activitate, recunoscută la nivel naţional şi internaţional, asigurarea condiţiilor favorabile creaţiei culturale şi protejării patrimoniului cultural. 

Având în vedere prevederile legale expuse în prezentul raport, apreciem că proiectul de hotărâre privind acordarea Titlului de Cetăţean de Onoare al Municipiului Timişoara doamnei AdrianaBabeţi  îndeplineşte condiţiile pentru a fi supus dezbaterii şi aprobării plenului Consiliului Local. 

